Účastník ZPC	
Meno, priezvisko, titul:	Jozef Facuna, PhDr., PhD., Iveta Bartošová, Mgr.	
Úsek:	Úsek pre tvorbu a rozvoj obsahu vzdelávania národnostných menšín	
	
Zahraničná pracovná cesta	
Miesto konania – štát, mesto:	Rumunsko, Bukurešť	
Organizátor:	Rumunský fond sociálneho rozvoja (RSDF)	
Termín:	02. 10. – 05. 10. 2017	
Účel:	Aktívna účasť na medzinárodnej konferencii a prezentácia výsledkov práce  v oblasti podpory a rozvoja vzdelávania rómskej národnostnej menšiny	
Rokovací jazyk:	AJ	
	
Rámcový program
- 02. 10. 2017 – príchod vo večerných hodinách, Bukurešť
- 03. 10. 2017 – návšteva základnej školy so žiakmi z rómskych komunít, návšteva Integrovaného vzdelávacieho centra
- 04. 10. 2017 – účasť na konferencii podľa programu a prezentácia výsledkov práce v oblasti podpory a rozvoja vzdelávania rómskej národnostnej menšiny na Slovensku
- 05. 10. 2017 – odchod	
	
Stručný priebeh	
 Téma medzinárodnej konferencie bola zameraná na otázku: Akými spôsobmi je možné prelomiť kruh sociálneho vylúčenia Rómov. Dňa 03.10. 2017 boli súčasťou konferencie aj návštevy škôl a vzdelávacích centier, ktoré svojimi aktivitami riešia uvedenú problematiku. Navštívili sme základnú školu so žiakmi z rómskych komunít a vymenili sme si skúsenosti z oblasti vzdelávania s pracovníkmi, ktorí pracujú s týmito žiakmi v škole a aj mimo školy. Ich odporúčania pre zefektívnenie vzdelávania žiakov z rómskych komunít sú tieto: 1) intenzívne spolupracovať s rodičmi prostredníctvom terénnych sociálnych pracovníkov, 2) zamestnať v škole odborný a pomocný personál, 3) materiálne a technicky zabezpečiť chod výchovno-vzdelávacieho procesu (vybavenie tried, stravovanie, ošatenie a podobne), 4) podporovať interkultúrnu komunikáciu a využívať rôzne inovatívne vzdelávacie metódy pre rozvoj logického myslenia, tvorivosti a osobnosti žiakov. Uvedené odporúčania nám boli známe a zhodli sme sa v tom, že ako v Rumunsku, tak aj na Slovensku máme rovnaké problémy so vzdelávaním žiakov z rómskych komunít a spoluprácu medzi oboma krajinami je viac ako významná. Ďalšou časťou tohto dňa bola návšteva Integrovaného vzdelávacieho centra, ktoré sídlilo blízko základnej školy. Toto centrum poskytuje po vyučovaní: 1) doučovanie žiakov najmä v predmetoch, ako sú rumunský jazyk a matematika, 2) zabezpečuje záujmové krúžky pre žiakov a dospelých, 3) poskytuje sociálne poradenstvo, 4) spolupracuje s farmármi (žiaci sú zapájaní do pomocných prác na farme a podobne). Toto centrum vytvára príležitosti pre Rómov zapájať sa aktívne do spoločenského života, čo napomáha k zefektívneniu spolupráce školy s rodičmi. Je istým príkladom pre rozvoj dobrej spolupráce medzi školou a komunitným centrom. Dňa 04.10. 2017 bolo oficiálne otvorenie medzinárodnej konferencie. Námestník riaditeľa ŠPÚ PhDr. Jozef Facuna, PhD. mal príspevok, ktorý bol zameraný na výsledky z realizácie úspešného preddefinovaného projektu „Spolu s Rómami dosiahneme viac“, ktorý bol financovaný z nórskych grantov a zo štátneho rozpočtu Slovenskej republiky. Odporúčania, ktoré vyplynuli z diskusie k uvedenej prezentácie sú tieto: 1) podporovať základné a stredné školy, ktoré sú cielene zamerané na rozvoj kultúrnej identity žiakov z rómskych komunít, 2) pilotne overovať v základných a stredných školách Rámcový vzdelávací program rómskeho jazyka v súlade so Spoločným európskym referenčným rámcom pre jazyky, 3) podporovať tvorbu učebných materiálov v rómskom a slovenskom jazyku zameraných na rozvoj čitateľskej gramotnosti žiakov z rómskych komunít, 4) aplikovať v pedagogickej praxi interkultúrnu komunikáciu, 5) aplikovať v pedagogickej praxi princípy otvorenej školy pre všetkých, 6) inovovať vzdelávací obsah a využívať nové inovatívne vzdelávacie metódy, 7) organizovať výmenné krátkodobé a dlhodobé stáže pre učiteľov, medzinárodné workshopy, konferencie a rozvíjať medzinárodnú spoluprácu. Uvedené odporúčania budú zohľadnené vo výstupoch medzinárodnej konferencie. O výstupy z preddefinovaného projektu prejavila záujem hosťujúca organizácia a plánuje v tejto oblasti spolupracovať so Štátnym pedagogickým ústavom v rámci rozvojových a inkluzívnych projektov.	
Odporúčania a závery	
 - realizovať medzinárodné workshopy a projekty so zameraním na inklúziu žiakov z rómskych komunít v základných a stredných školách	
Očakávaný prínos	
- nadviazanie medzinárodnej spolupráce s Rumunskom	
Správa zo ZPC bola zaslaná 	
- Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
Súhlasím so zverejnením správy na internete.	
Správu vypracoval: PhDr. Jozef Facuna, PhD., Mgr. Iveta Bartošová	
Dátum: 12.10. 2017	
Správu schválil: doc. PhDr. Ľudovít Hajduk, PhD., riaditeľ ŠPÚ